Possession Islands

Possession Islands er en gruppe på ni små øyer og holmer som strekker seg over ca. 11 kilometer i den vestlige delen av Rosshavet i Antarktis, åtte kilometer sørøst for Cape McCormick i Victoria Land. Possession Islands ble navngitt av James Clark Ross til minne om det britiske flagget hans ekspedisjon plantet her 12. januar 1841. Den største av øyene er Possession Island, en tre kilometer lang klippeøy lengst i nordvest. Foyn Island er den nest største av øyene. Referanser